**Aiškinamasis raštas**

**PRIE SAVIVALDYBĖS TARYBOS SPRENDIMO projekto DĖL nekilnojamOJO TURTO PIRKimo savivaldybės nuosavybėn**

**1. Sprendimo projekto esmė, tikslai ir uždaviniai.**

Sprendimu siekiama užtikrinti tinkamą teisės aktų reikalavimo – Klaipėdos miesto savivaldybės (toliau – Savivaldybė) tarybai priimti sprendimą dėl derybas laimėjusių kandidatų, patvirtinant nekilnojamojo turto Savivaldybės nuosavybėn pirkimą – įgyvendinimą.

**2. Projekto rengimo priežastys ir kuo remiantis parengtas sprendimo projektas.**

*Projekto rengimo priežastys*

Lietuvos Respublikos vietos savivaldos įstatymo (toliau – Įstatymas) 6 straipsnio 19 punkte nustatyta savarankiškoji vietos savivaldos funkcija – teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas.

Viena iš savivaldybės savarankiškųjų funkcijų – dalyvavimas rengiant ir įgyvendinant regionų plėtros programas. Klaipėdos laisvosios ekonominės zonos plėtra yra svarbus ekonominis projektas ne tik Klaipėdos miestui, regionui, bet ir visai valstybei.

Šiuo metu atsirado konkretus poreikis panaudoti žemės sklypus: buvusį Lypkių k., skl. Nr. 25, (unikalus Nr. *(duomenys neskelbtini)*, kadastro Nr. *(duomenys neskelbtini))*, buvusį Lypkių k., skl. Nr. 24 (unikalus Nr, (*duomenys neskelbtini)*, kadastro Nr. (*duomenys neskelbtini)*); buvusį Lypkių k., skl. Nr. 23-1, (unikalus Nr. (*duomenys neskelbtini)*, kadastro Nr. (*duomenys neskelbtini)*) (toliau – NT) pagal Savivaldybės tarybos 2006 m. rugsėjo 28 d. sprendimu Nr. T2-285 patvirtinto Pramonės parko teritorijos tarp Vilniaus plento, kelio Palanga–Šilutė, Lypkių gatvės ir geležinkelio detaliojo plano (toliau – Detalusis planas) sprendinius. Tikslas – įgyti NT, užtikrinant teritorijos planavimą, Klaipėdos laisvosios ekonominės zonos plėtrą ir vystymą.

Savivaldybės administracijos direktoriaus 2021 m. spalio 18 d. įsakymu Nr. AD2-2007 „Dėl nekilnojamojo turto pirkimo komisijos sudarymo ir pavedimo jai vykdyti žemės sklypų pirkimą“ (toliau – Įsakymas) sudaryta nekilnojamojo turto pirkimo komisija (toliau – Komisija) įvykdė aukščiau nurodyto NT pirkimo neskelbiamų derybų būdu procedūras, vadovaudamasi Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos teisių į šiuos daiktus įsigijimo tvarkos aprašo patvirtinimo“ (toliau – Aprašas 1) ir Įsakymu patvirtinto žemės sklypų pirkimo neskelbiamų derybų būdu sąlygų aprašo (toliau – Aprašas 2) nuostatomis.

2021-11-30 su NT savininkais įvyko derybos, susitarta dėl galutinių NT pirkimo kainų, kurios neviršija 5 proc. nepriklausomo turto vertintojo nustatytų NT rinkos verčių. Komisijapripažino, kad derybos su NT savininkais laikomos įvykusiomis ir pasibaigusiomis, galutinai susitarta dėl galutinių kainų, derybų rezultatai atitinka pirkimo dokumentus ir teisės aktų reikalavimus.

Vadovaujantis Aprašo 1 67 punktu ir Aprašo 2 26 punktu, kurių nuostatos įpareigoja Savivaldybės tarybai pateikti sprendimo projektą sprendimui dėl derybas laimėjusių kandidatų priimti, patvirtinant nekilnojamojo turto pirkimą Savivaldybės nuosavybėn, teikiame Savivaldybės tarybai šį sprendimo projektą dėl nekilnojamojo turto Savivaldybės nuosavybėn pirkimo.

*Teisinis reglamentavimas*

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas įtvirtina, kad Savivaldybė turtą gali įgyti pagal sandorius. 8 straipsnio 1 dalies 1 punktas reglamentuoja, kad Savivaldybių turtą valdo, naudoja ir juo disponuoja savivaldybių tarybos pagal Lietuvos Respublikos vietos savivaldos įstatymą – įgyvendindamos turto savininko funkcijas.

Įstatymo 16 straipsnio 4 dalis įtvirtina, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

**3. Kokių rezultatų laukiama.**

Įvykdyti teisės aktų reikalavimai, įgyvendinant Detaliojo plano sprendinius, užtikrinant teritorijos planavimą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

 **6. Lėšų poreikis sprendimo įgyvendinimui.** Sprendimo įgyvendinimui reikalinga
211 675 Eur Savivaldybės biudžeto lėšų. Lėšos šio sprendimo įgyvendinimui yra numatytos Savivaldybės biudžete projekte.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės - įvykdyti teisės aktų reikalavimai, įgyvendinant Detaliojo plano sprendinius, užtikrinant teritorijos planavimą.

PRIDEDAMA: UAB „Verslavita“ turto vertinimo ataskaitos santrauka, 6 lapai.

Turto valdymo skyriaus vedėjas Edvardas Simokaitis